Центaр за промоцију здравља Института за јавно здравље Србије „Др Милан Јовановић Батут” расписује наградни конкурс за идејно решење плаката на тему промоције здравља и здравих стилова живота.

**Пропозиције за учеснике:**

* Право учешћа имају студенти уметничких високошколских установа. Учествовање је бесплатно, а радови се предају под шифром.
* Очекује се да радови који учествују на конкурсу истакну предности здравља и здравих стилова живота како за појединца тако и за целокупно друштво. На пример, радови могу бити фокусирани на значај очувања физичког и/или менталног здравља, правилне исхране, физичке активности, превенције употребе психоактивних супстанци (никотин, алкохол, дроге) и друго.
* Пожељно би било да радови имају стимулативни приступ како би истакли значај здравих стилова живота, друштвеног окружења и/или животне средине за очување здравља. Не препоручује се непосредно приказивање ризичног понашања на плакату.
* Аутори имају слободу да уколико желе, поред графичког решења, осмисле и слоган са поруком коју њихов рад упућује посматрачу.
* Рад може бити дело једног или више аутора.
* Кандидат/и може/могу поднети само један ауторски рад у оригиналу (који мора бити дело и власништво учесника). Цртежи, скице, фотокопије и плагијати неће бити прихваћени. Рад мора да одговара теми, не сме бити претходно објављиван, излаган или на било који начин публикован и не сме кршити права трећих лица.
* Не смеју се користи ликови познатих личности, док је у случају да се користе ликови било које особе потребна њихова писана и оверена сагласност да њихови ликови могу бити коришћени без икаквог ограничења у случају да рад буде награђен или селектован за изложбу.
* Одабир жанра и ауторски приступ потпуно су слободни.
* Поднети радови треба да буду одштампани у формату Б2 (500x707 mm), у колору. Поред штампане верзије, доставља се и графичка припрема на CD-у или USB-у према следећим инструкцијама:
* Графичку припрему за штампу урадити у искључиво формату PDF *(prepress)*
* Димензија фајла треба да буде Б2 формата (500x707 mm)
* Фотографије, ако их има у фајлу, треба да буду у резолуцији од 300 dpi
* Достављени фајл треба да буде у CMYK колорном профил/моду
* У фајлу не сме да буде никаквих објеката, ни фотографија у RGB колорном

 профилу/моду

* Не треба користити индустријске и *default* ICC колорне профиле – искључити ову опцију у подешавањима приликом *publish to pdf*
* Није потребно убацити никакве додатне цајтне за обрез, пасере, крстиће или слично
* Назив фајла треба да буде исти као шифра под којом се предаје рад на конкурс.
* Рок за пријем радова је **20. новембар 2023. године**. Сви радови који буду послати после овог рока неће бити прихваћени.
* Кандидати штампану верзију плаката и посебно коверту са пријавом, сагласношћу за обраду података о личности и електронском верзијом рада (под шифром) на конкурс достављају лично или шаљу поштом (о свом трошку) до наведеног датума, на адресу: Институт за јавно здравље Србије „Др Милан Јовановић Батут” Центар за промоцију здравља, ул. др Суботића старијег бр. 5, 11000 Београд са назнаком ЗА НАГРАДНИ КОНКУРС ЦЕНТРА ЗА ПРОМОЦИЈУ ЗДРАВЉА. Радове који не буду награђени нити селектовани за изложбу или одбијени из неког разлога на конкурсу, укључујући и графичку припрему, кандидати могу преузети у року од 30 дана од дана објављивања резултата конкурса у Институту за јавно здравље Србије „Др Милан Јовановић Батут”. Амбалажу у којој су радови предати или послати нисмо у обавези да чувамо и враћамо.
* Уз рад је обавезно послати или приликом предаје приложити затворени коверат, са јасно исписаном шифром на полеђини са читко попуњеном пријавом за учешће у конкурсу за идејно решење плаката и попуњеним обрасцем сагласности за обраду података о личности (образац сагласности за обраду података о личности може се попунити приликом предаје радова на конкурс или преузети са сајта [https//www.batut.org.rs/](https://www.batut.org.rs/download/javne%20nabavke/SaglasnostZaObraduPodatakaOLicnosti23.docx).
* Сваки рад на полеђини мора да садржи читко написану шифру под којом је пријављен.
**Напомена:** Без овог податка рад се неће узимати у разматрање.
* Награђени радови, као и они који су селектовани за изложбу (укључујући и графичку припрему) остају у трајном власништву организатора конкурса који их може умножавати и користити без ограничења за изложбе, израду промотивних и здравственоваспитних материјала (штампаних, електронских, видео и других).
* Чланови жирија за избор радова су: др sc. med. Јелена Гудељ Ракић; Милица Салашки, маст. лик. умет; прим. др sc. med. Биљана Килибарда; Татјана Шљивар, дипл. историчар уметности и Невена Милошевић, дипл. биолог. Резултати конкурса биће објављени на сајту [www.batut.org.rs](http://www.batut.org.rs) до краја 2023. године.

 **Критеријуми за избор радова**

* Жири ће оцењивати у којој мери су поруке и визуелни изглед плаката у складу са задатом темом, наведеним смерницама и техником израде, као и успешност проналажења правог односа између задатих елемената. У обзир ће се узимати и оригиналност радова.
* Жири ће оцењивати склад свих елемената ликовно-графичког језика и визуелног језика који чине ликовни елементи (композиционо решење, третман светлости и валерских вредности, колорит, перспективу и др) приказаних на раду који треба својом појавношћу да привуче пажњу посматрача.
* Рад треба да задовољи основне норме добро осмишљеног плаката: прегледност, једноставност, разумљивост, сажетост и тачност. Слоган и порука коју шаље испис морају бити довољно видљиви, читки и атрактивни како би привукли и задржали пажњу посматрача.
* **Награде:**
* ПРВА НАГРАДА у новчаном износу од 60.000 дин.
* ДРУГА НАГРАДА у новчаном износу од 50.000 дин.
* ТРЕЋА НАГРАДА у новчаном износу од 40.000 дин.
* 9 пратећих награда у новчаном износу од по 15.000 дин. (9 x 15.000 дин.)
* **Додатне информације: тел: 011/2684 566/локал 178 радним данима од 9 до 14 сати**

**Татјана Шљивар – е-mail:** tatjana\_nov@yahoo.com(**у копији** jelena\_gudelj@batut.org.rs**)**